Amnesty International Slovensko

Amnesty International Slovensko je nezisková mimovládna organizácia združujúca skupiny a členov Amnesty International v celom Slovensku. Organizácia Amnesty International Slovensko (predtým - Združenie Amnesty International na Slovensku) vzniklo v roku 1994 ako občianske združenie. Riadi sa pravidlami, ktoré sú pre členov hnutia Amnesty International na celom svete spoločné. Členovia, dobrovoľníci a aktivisti spolu so zamestnancami monitorujú dodržiavanie ľudských práv, realizujú interaktívne vzdelávanie k ľudským právam, propagujú ochranu žien pred násilím, usilujú o odstránenie diskriminácie, kontrolu obchodu so zbraňami, o systémové zmeny v zákonoch a praxi.
Štruktúra Amnesty International Slovensko.
je najvyšším orgánom Amnesty International Slovensko, volí členov Správnej rady. Prijíma rozhodnutia o stratégii, rozpočtoch a správach o činnosti, schvaľuje zmeny stanov. Skladá sa zo všetkých členov a členiek Amnesty International Slovensko.
v minulosti Koordinačná rada (KR), je riadiacim orgánom Amnesty International Slovensko. Zodpovedá sa priamo Valnému zhromaždeniu, správy o svojej činnosti podáva i Medzinárodnému sekretariátu v Londýne. Správna rada pripravuje stratégiu, plán činnosti a rozpočet, ktoré sú následne schvaľované Valným zhromaždením. Správna rada má 5 až 9 členov a členiek volených Valným zhromaždením.
zaisťuje každodenný chod organizácie, advokačné aktivity, kontakt s partnermi a štátnymi predstaviteľmi, mediálnu prácu a podporu pre činnosť členov a skupín. Na konci roku 2012 v nej pracovali na plný či čiastočný úväzok dvaja zamestnanci.
Sídlo Amnesty International Slovensko.
V roku 1996 otvorila Amnesty International aj kanceláriu Amnesty International Slovensko (vtedy so sídlom na Staromestskej 6). Nové sídlo Amnesty International Slovensko je na Štefánikovej 16 v Bratislave.
Kampane Amnesty International Slovensko.
Amnesty International Slovensko počas svojej existencie realizovala mnoho kampaní.
Výročná správa Amnesty International Slovensko.
Od roku 2007 vydáva každoročne vlastnú Výročnú správu, ktorá je prehľadom toho, na čom Amnesty International Slovensko pracovalo v konkrétnom roku. Vzhľadom na krízu v roku 2011 nebola vydaná Výročná správa za rok 2010, ale iba odoslaná na centrálu do Londýna.
Finančná správa Amnesty International Slovensko za rok 2009.
Amnesty International Slovensko v roku 2009 hospodárilo s rozpočtom vo výške 104 876 eur. Príjmy Amnesty International Slovensko tvorili z 4,54% vlastné príjmy a z 95,46% finančné zdroje medzinárodného hnutia Amnesty International. Výdavky Amnesty International Slovensko v roku 2009 boli vo výške 107 930 eur.
Kríza a zrušenie štruktúry v roku 2011.
Dňa 15. novembra 2011 Správna rada AI Slovensko v zložení Lucia Janovič (predsedníčka), Alena Krempaská, Martina Križanová, Adam Janovič a Marcela Csölleová odstúpili zo svojich funkcií.
V dôsledku tohto vývoja Medzinárodný výkonný výbor Amnesty International rozhodol o suspendácii miestnej štruktúry a zaradení jej činnosti pod medzinárodnú správu, s platnosťou od 5. decembra 2011. Na Mimoriadnom valnom zhromaždení zo dňa 15. decembra 2011 potvrdili členovia AI Slovensko odstúpenie starej a vymenovali novú Správnu radu. Za zastupujúceho predsedu Správnej rady bol zvolený Rado Sloboda a za štatutárneho zástupcu Sergio Laurenti.